alexandrainst/scandi-wiki huggingface dataset:
K.K. Downing

Kenneth «K. K.» Downing jr. () er ein engelsk gitarist, låtskrivar og opphavleg medlem av det britiske heavy metal-bandet Judas Priest.

Biografi
Downing var fødd i West Bromwich. Han vart kasta ut heimefrå då han var 15 år, og droppa ut av skulen kort tid etter. Seint i 1960-åra oppdaga Downing rocken og gitaren. Han var i hovudsak ein sjølvlærd gitarist. Han var kraftig påverka av Jimi Hendrix og prøvde å etterlikne spelestilen hans. Innspelingar som påverka Downing som musikar var mellom anna «Are You Experienced», «Axis Bold As Love» og «Electric Ladyland» av Jimi Hendrix, «A Hard Road» av John Mayall & the Bluesbreakers og «Fresh Cream» av Cream. Downing spelte på alle Judas Priest-albuma frå Rocka Rolla til A Touch of Evil: Live.

Downing starta i det første bandet sitt då han var 17-18 år gammal i lag med tremenningen Brian Badhams på bassgitar (no i The Elkie Brooks Band) og trommeslagaren Martin Philips. Trioen spelte hovudsakleg eit par Cream-låtar og 12-taktsblues. Downing spelte gitar med bandet etter å ha vunne eit myntkast med Badham om kven om skulle spele gitar og bass.

Før han vart med i Judas Priest gjekk Downing på kokkeskule og gjekk i kokkelære ved Lyttelton Arms i Hagley.

Downing var kjend for dei aggressive rockegitarsoloane sine og den doble sologitarspelinga i lag med den andre Judas Priest-gitaristen Glenn Tipton. Sjølv om dei to ofte byta roller, var Downing ofte rytmegitarist, medan Tipton spelte gitarsoloane. Frå Stained Class og framover vart Tipton den satid meir dominerande låtskrivaren i Judas Priest, særleg på dei meir kommersielle songane, og Downing fekk ei mindre rolle i bandet. 

Downing slutta offisielt i Judas Priest den 20. april 2011 etter at han kom på kant med resten av bandet. Richie Faulkner erstatta Downing.

Kjelder
Denne artikkelen bygger på «K.K. Downing» frå ,  den 10. september 2016. 
 oppgav desse kjeldene:

Bakgrunnsstoff

Den offisielle nettsida til Judas Priest
K.K. Downing´s Astbury Hall

Engelske heavy metal-gitaristar
Engelske rockegitaristar
Judas Priest-medlemmar
Folk frå West Bromwich
Sologitaristar
Musikarar frå Birmingham
Trommeslagaren Dave Holland

David «Dave» Holland () var ein engelsk rocketrommeslagar som er best hugsa for perioden med Trapeze frå 1969 til 1979 og Judas Priest frå 1979 til 1989.

Biografi

Holland byrja i Finders Keepers i august 1968. Dette utvikla seg etter kvart til Trapeze. I 1979 og 1980 spelte Holland trommer for soloalbuma til Justin Hayward, Songwriter og Night Flight.

Holland slutta i Trapeze og byrja i Judas Priest i august 1979. Han spelte trommer på mange av dei bestseljande albuma til bandet, som British Steel, Screaming for Vengeance, Defenders of the Faith og Turbo. I 1989 førte personlege problem og musikalske skilnader til at Holland slutta i Judas Priest. Han vart erstatta av den opphavlege Saints Or Sinners-trommeslagaren Scott Travis.

Gjennom 1990-åra spelte han ei kort stund med eit gjensameint Trapeze og i lag med forskjellige band som The Screaming Jets.

I 2004 vart Holland dømd for valdtektsforsøk og fleire usømmelege overfall mot ein 17 år gammal gut med lærevanskar som han hadde gjeve trommetimar til. Under rettssaka avslørte Holland at han var biseksuell. Han vart dømd til åtte år i fengsel. På grunn av dette valde Black Sabbath-gitaristen Tony Iommi å erstatte trommene til Holland på The 1996 DEP Sessions fordi han ikkje ønskte ein dømd sexforbrytar på albumet.  Holland har heile tida halde fast på at han var uskuldig.

Diskografi

Med The Liberators
Ein singel, gjeve ut i 1965

Med Finders Keepers
«Sadie, The Cleaning Lady» (singel)

Med Trapeze
Trapeze (1970)
Medusa (1970)
You Are the Music...We're Just the Band (1972)
The Final Swing (1974)
Hot Wire (1974)
Live at the Boat Club (1975)
Trapeze (1976)
Hold On a.k.a. Running (1978/1979)
Welcome to the Real World (1993)
High Flyers: The Best of Trapeze (1996)
Way Back to the Bone (1998)
On the Highwire (2003)

Med Glenn Hughes
 Play Me Out (1977)

Med Justin Hayward
 Songwriter (1977)
 Night Flight (1980)

Med Judas Priest
 British Steel (1980)
 Point of Entry (1981)
 Screaming for Vengeance (1982)
 Defenders of the Faith (1984)
 Turbo (1986)
 Priest...Live! (1987)
 Ram It Down (1988)

Kjelder

Denne artikkelen bygger på «Dave Holland (drummer)» frå ,  den 10. september 2016. 
 oppgav desse kjeldene:

Folk frå Wolverhampton
Engelske heavy metal-trommeslagarar
Engelske rocketrommeslagarar
Judas Priest-medlemmar
Trapeze-medlemmar
Saurlid

Saurlid var den plassen på Nidarnes, i følge Snorre, der liket til Olav Haraldsson vart lagt første natta av Torgils Halmason og hans menn etter slaget på Stiklestad i 1030.
Torgils hadde rodd det opp Nidelva ovanfor dei husa som utgjorde det som skulle utvikle seg til byen Nidaros, lagt til ved Saurlid og lagt liket i eit skremma (lite hus) før det neste dag vart gravlagd lenger opp (sør).

Ordet er sett saman av saur (skit, lort) og led (grind, opning i gjerde).

Ordet er nemnt berre ein gong. Snorre seier at på hans si tid var det erstatta av Olavslid. Snorre si kjelde kan vere ei tapt translasjonskildring, Translatio sancti Olavi, om hendingane etter slaget.

Kjelder

Stader i norrøne soger
Heilag-Olav
Randers kommune

Randers kommune er ein kommune på Østjylland i Danmark i Region Midtjylland. Kommunen vart skipa i samband med  kommunereforma 1. januar 2007 og er ei samanslåing av delar av Langå kommune, Nørhald kommune, Purhus kommune, tidlegare Randers kommune, delar av Sønderhald kommune og Havndalområdet.

Kommunen har  innbyggjarar (2016) og administrasjonsenteret ligg i Randers.

Kjelder 

 
Kommunar i Region Midtjylland
Ringkøbing-Skjern kommune

Ringkøbing-Skjern kommune er ein kommune på Vestjylland i Danmark i Region Midtjylland. Kommunen vart skipa i samband med  kommunereforma 1. januar 2007 og er ei samanslåing av Egvad kommune, Holmsland kommune, Ringkøbing kommune, Skjern kommune og
Videbæk kommune.

Kommunen har  innbyggjarar (2017) og administrasjonsenteret ligg i Ringkøbing.

Kjelder 

 
Kommunar i Region Midtjylland
Rance Howard

Harold Rance Beckenholdt (), kjend som Rance Howard, var ein amerikansk filmskodespelar.

Han var far til skodespelaren, produsenten og regissøren Ron Howard og bestefar til skodespelaren Bryce Dallas Howard.

Kjelder

USA-amerikanske skodespelarar
Folk frå Oklahoma
Folk frå Duncan
Samsø kommune

Samsø kommune er ein kommune som femner øya Samsø og ei rad småøyar i Stavns Fjord mellom Jylland og Sjælland  
i Danmark. Han høyrer administrativt til i Region Midtjylland.

Kommunen vart skipa i 1962 ved ei samanslåing av fleire kommunar. Samsø høyrde da inn under Holbæk amt og vart ført over til Aarhus amt ved kommunereforma i 1970. Kommunegrensa vart ikkje endra i samband med kommunereforma i 2007. 

Samsø har  innbyggjarar (2017) og administrasjonsenteret ligg i Tranebjerg.

Kjelder 

 
Kommunar i Region Midtjylland
Silkeborg kommune

Silkeborg kommune er ein kommune på Østjylland i Danmark i Region Midtjylland. Kommunen vart skipa i samband med  kommunereforma 1. januar 2007 og er ei samanslåing av Gjern kommune, Kjellerup kommune, tidlegare Silkeborg kommune og Them kommune.

Silkeborg kommune har  innbyggjarar (2017) og administrasjonsenteret ligg i Silkeborg.

Kjelder 

 
Kommunar i Region Midtjylland
Skanderborg kommune

Skanderborg kommune er ein kommune på Østjylland i Danmark i Region Midtjylland. Kommunen vart skipa i samband med  kommunereforma 1. januar 2007 og er ei samanslåing av Galten kommune, Hørning kommune, Ry kommune, tidlegare Skanderborg kommune og delar av Voerladegård sogn.

Skanderborg kommune har  innbyggjarar (2017) og administrasjonsenteret ligg i Skanderborg.

Kjelder 

 
Kommunar i Region Midtjylland
Skive kommune

Skive kommune er ein kommune på Vestjylland i Danmark i Region Midtjylland. Kommunen vart skipa i samband med  kommunereforma 1. januar 2007 og er ei samanslåing av Sallingsund kommune, tidlegare Skive kommune, Spøttrup kommune og Sundsøre kommune.

Skive kommune har  innbyggjarar (2017) og administrasjonsenteret ligg i Skive.

Kjelder

Bakgrunnsstoff

 
Kommunar i Region Midtjylland
Ola Høyland

Ola Høyland () var ein norsk gardbrukar, politikar og historikar frå Stord.

Høyland gjekk Voss folkehøgskule i 1909/10 og ein vinterjordbruksskule i Ørsta i 1915/16. Frå 1918 til 1959 var han gardbrukar på Stord.

Høyland var varaordførar i Stord frå 1932 til han var avsett av okkupasjonsstyret i 1941. I 1945 vart han vald til ordførar, eit ombod han hadde til 1955. Perioden 1954-57 var han stortingsrepresentant frå Hordaland og for Bondepartiet, med plass i Stortinget sin justiskomite. 

Høyland var styreformann 1946-53 i Sunnhordaland kraftlag og 1947-55 i Hordaland landbruksselskap. Han var formann i Hordaland bondelag 1947-52 og varaformann i Norges Bondelag 1948-52. Frå 1956 til -63 var han formann i representantskapet for Hardanger Sunnhordlandske Dampskipsselskap. 

Høyland skreiv tre bøker med lokalhistoriske emne; Høyland på på Stord (1954), Stord bygdebok - 2 - Gards- og ættesoga (1966), og Ætteliste for Høyland (1971).

Kjelder
Stortingsbiografi

Stortingsrepresentantar 1954-1957
Folk frå Stord
Sæmund Frode

Sæmund Frode () var ein islandsk prest og historieskrivar.

Han er mest kjend for si soge om Olav Trygvason.

Islandske historikarar
Islandske katolske prestar
Islandske forfattarar
John Godina

John Godina () er ein USA-amerikansk tidlegare friidrettsutøvar frå Fort Still i Oklahoma. Han vart verdsmeister i kulestøyt i 1995, 1997 og 2000, dessutan vann han ein sølvmedalje ved OL 1996 i Atlanta og ein bronsemedalje ved OL 2000 i Sydney. Hans personbeste i kulestøyt er 22,20 meter. Godina var også ein framifrå diskoskastar, nådde 69,91 meter i den øvinga i 1998.

Aktiv
Sommaren 1995 sette Godina personleg rekord med 22,00 m, før han i august månad vann gullmedaljen i kuletevlinga under friidretts-VM i Göteborg med over ein halvmeters margin til nestemann. Året etter nådde han ikkje lengre enn 20,79 m med kula då Sommar-OL 1996 fann stad i Atlanta, men lukkast likevel å vinne sølvmedaljen, høvesvis fire og fem centimeter framom Oleksandr Bahatsj og Paolo Dal Saglio.

Under verdsmeisterskap i Aten i 1997 forsvarte Godina VM-titelen i kulestøyt og han vart femtemann i diskoskasting, mindre enn ein meter frå bronseplassen. Ved dei olympiske leikane 2000 i Sydney støytte han 21,20 m i femte omgang, noko som gav han bronsemedaljen, ein cm bak landsmannen Adam Nelson på sølvplass og ni cm bak gullvinnar Arsi Harju frå Finland. Godina deltok også i diskos-tevlinga, der han var over meteren unna ein finaleplass.

Ved verdsmeisterskapen i Edmonton i 2001 presterte Godina opp mot sitt aller beste og vann med 21,87 m ein suveren siger og sitt tredje VM-gull. Sidan deltok han både i friidretts-VM 2003 og Sommar-OL 2004, utan å kunne blande seg i medaljestriden. Den 22. mai 2005 støytte han kula det lengste han vann, 22,20 m, i Carson i California.

Godina la opp  i 2009.

Medaljar og plasseringar i internasjonale meisterskap
VM 1995 i Göteborg:Gullmedalje – 21,47 m, framom Mika Halvari (20,93 m)
OL 1996 i Atlanta: Sølvmedalje – 20,79 m, bakom Randy Barnes (21,62 m). Utslått i kvalifiseringa i diskoskast (61,82 m =nr 14) 
VM 1997 i Aten: Gullmedalje i kulestøyt – 21,44 m, framom Oliver-Sven Buder (21,24 m). Nr 5 i diskokast – 65,40 m
VM 1999 i Sevilla: Nr 7 – 20,35 m
OL 2000 i Sydney: Bronsemedalje i kulestøyt – 21,20 m. Utslått i kvalifiseringa i diskoskast (61,60 m =nr 17) 
VM 2001 i Edmonton: Gullmedalje – 21,87 m, framom Adam Nelson (21,24 m). Utslått i kvalifiseringa i diskoskast (57,19 m =nr 21) 
VM 2003 i Paris: N r 8 – 19,84 m
OL 2004 i Aten: Nr 9 – 20,19 m

Kjelder
Denne artikkelen bygger på «John Godina» frå ,  den 11. september 2016.  
Denne artikkelen bygger på «John Godina» frå ,  den 11. september 2016.  
 

Friidrettsutøvarar frå USA
Kulestøytarar
Diskoskastarar
Deltakarar under sommar-OL 1996
Deltakarar under sommar-OL 2000
Deltakarar under sommar-OL 2004
Les Binks

James Leslie Binks () er ein irsk heavy metal-trommeslagar, mest kjend som trommeslagar i Judas Priest.

Biografi
Han var tidlegare trommeslagar for Eric Burdon og spelte trommer i 1974 på albumet til Roger Glover, The Butterfly Ball and the Grasshopper's Feast, i lag med andre musikarar som David Coverdale, Glenn Hughes og Ronnie James Dio bak mikrofonen. 

Binks spelte med Judas Priest i to år frå mars 1977 til juli 1979, og spelte inn to studioalbum og eit konsertalbum med dei. Judas Priest ønskte på den tida å gå mot ein meir groove-orientert stil med mindre av den kompliserte, jazz-aktige stilen til Binks. Då han vart spurt om han kunne endre spelestilen sin, sa han at det var umogeleg, og dei gjekk kvart til sitt. Judas Priest hyrte så Dave Holland frå Trapeze. 

I 1979 vart Binks med Charlie Whitney og Axis Point og vart verande aktiv i den britiske hardrock/heavy metal-undergrunnen. I 1981 vart han medlem av Lionheart med Dennis Stratton (tidlegare i Iron Maiden) på gitar og Jess Cox (tidlegare i Tygers Of Pan Tang) på vokal. 

Seinare spelte Binks i et coverband kalla The Shakers som spelte classic rock.

Kjelder
Denne artikkelen bygger på «Les Binks» frå ,  den 11. september 2016. 
 oppgav desse kjeldene:

Irske heavy metal-trommeslagarar
Judas Priest-medlemmar
Folk frå Portadown
Trommeslagaren Alan Moore

Alan Moore () er ein tidlegare britisk musikar, mest kjend som den tredje offisielle tromeslagaren i heavy metal-bandet Judas Priest, som spelte på det andre albumet deira, Sad Wings of Destiny (1976).

Moore var alt aktiv i Birmingham og spelte i mange band, som The Young Casuals, The Other Lot, The Outer Light, Gabriel Oak, Glad Stallion, Tendency Jones og Pendulum. Han vart møtt av gitaristen K.K. Downing og bassisten Ian Hill i 1971, og var med i den tidlege fasen til Judas Priest i kring eitt år. Han slutta i 1972 og vart med i countryrockbandet Sundance, som han spelte inn albumet Rain, Steam, Speed med (1974), og singelen «Coming Down».

I 1975 slutta John Hinch som trommeslagar i Juads Priest, og Downing og Hill gjekk til Moore igjen. Moore kom med i bandet for andre gongen. Den første konserten hans etter han kom tilbake var 11. oktober 1975 på Slough College i London. I 1976 spelte dei inn albumet Sad Wings of Destiny. Trass i suksessen med albumet valde Moore igjen å slutte i bandet.

Moore fortsette å spele med andre band, som Zenda Jacks Stormbringer og andre. I 1981 fekk han platekontrakt med bandet R.P.M., og dei gav ut to singlar. Til slutt slutta han heilt med musikken og arbeidde som lastebilsjåfør.

Kjelder

Denne artikkelen bygger på «Alan Moore (drummer)» frå ,  den 11. september 2016. 
 oppgav desse kjeldene:

Bakgrunnsstoff 
 

Engelske heavy metal-trommeslagarar
Engelske rocketrommeslagarar
Judas Priest-medlemmar
Musikarar frå Birmingham
John Hinch

John Frederick Hinch () er ein britisk trommeslagar. Han var den originale trommeslagaren i heavy metal-bandet Judas Priest. Hinch har ein jazzrock-aktig og særs kompakt trommestil.

Biografi
Hinch spelte i fleire rockeband i Birmingham, som The Pinch, The Generation og The Bakerloo Blues Line, seinare Bakerloo. Med vokalisten Rob Halford spelte han i bandet Hiroshima frå 1972 til 1973. 

I mai 1973 leita gitaristen K.K. Downing og bassisten Ian Hill i Judas Priest etter musikarar for bandet sitt då vokalisten Alan Atkins og fleire midlertidige trommeslagarar slutta. Dei gjekk til Halford og Hinch etter å ha sett dei spele med Hiroshima. Glenn Tipton kom inn som andre gitarist og fullførte den førte offisielle besetninga av Jurdas Priest, og i 1974 gav dei ut debutalbumet Rocka Rolla. Hinch var òg sjåfør og turnémanager for bandet. Musikalske skilnader og kranglingar, særleg med Glenn Tipton, ørte til at Hinch slutta og vart erstatta av Alan Moore. Hinch fortsette karrieren som manager for artistar som Jameson Raid, Uli Jon Roth, Fashion, Steel, The Bureau og Zeno.

Kjelder 
Denne artikkelen bygger på «John Hinch» frå ,  den 11. september 2016. 
 oppgav desse kjeldene:

Folk frå Lichfield
Judas Priest-medlemmar
Engelske rocketrommeslagarar
Al Atkins

Allan John «Al» Atkins () er ein engelsk heavy metal-vokalist, mest kjend for perioden i Judas Priest.

Biografi
Atkins byrja den musikalske karrieren i 1964 og song i fleire bluesrockband før han skipa sitt eige band i september 1969, kalla Judas Priest (kalla opp etter Bob Dylan-songen «The Ballad of Frankie Lee and Judas Priest»). Dette bandet varte fram til april 1970, då det vart oppløyst på grunn av musikalske usemjer.

På denne tida dukka band som Led Zeppelin og Black Sabbath opp og Atkins var interessert i å gå i same retninga. I lag med K.K. Downing, Ian Hill og John Ellis, som spelte i bandet Freight, danna han eit nytt band. Atkins likte ikkje namnet Freight, og føreslo Judas Priest. Atkins hadde kone og barn og bandet gjorde det på den tida dårleg og hadde ingen platekontrakt i sikte. Atkins vart dermed nøydd til å få seg ein fast jobb utanfor musikken i mai 1973. Han vart erstatta av Rob Halford, som song mange av songane opphavleg skrivne av Atkins. Albumet Rocka Rolla gjev eit bilete av den originale visjonen til Atkins for bandet. Atkins danna sidan eit anna band, og gjekk solo då dette vart oppløyst. Han gav ut fire album i 1990-åra og til slutt eit i 2007 som soloartist.

Diskografi

Solo
 Judgement Day (1990)
 Dreams of Avalon (1991)
 Heavy Thoughts (1994)
 Victim of Changes (1998)
 Demon Deceiver (2007)
 Demon Deceiver... Plus (Re-release with two bonus tracks, 2009)

Holy Rage
 Holy Rage (2010)

Atkins / May Project
 Serpents Kiss (2011)
 Valley Of Shadows (2012)
 Empire Of Destruction (2014)
 «Anthology»

Som gjesteartist
Lyraka
Lyraka Volume 2 (ikkje gjeve ut)

Kjelder

Denne artikkelen bygger på «Al Atkins» frå ,  den 11. september 2016. 
 oppgav desse kjeldene:

Bakgrunnsstoff
Offisiell nettstad
atkinsmayproject.com 

Engelske låtskrivarar
Engelske songarar
Engelske rockesongarar
Engelske heavy metal-songarar
Judas Priest-medlemmar
Folk frå West Bromwich
Musikarar frå Birmingham
Mitokondrium

Mitokondrium eller mitokondrie (frå gresk mitos, 'tråd' og chondrion, 'gryn', gjennom tysk) er organellen som syter for energien i dei aller fleste eukaryote sellene. Bakteriar og arkar (prokaryotar) har ikkje mitokondrium, og nokre tusen kjende einsella eukaryotar («arkezoar») har heller ikkje mitokondrium i vanleg form; i hovudsak parasittar (til dømes Giardia). Ein eukaryot organisme i Monocercomonoides saknar mitokondrium i det heile.

Ein av dei mest aksepterte teoriane for opphavet til mitokondria er at dei kjem frå ei hending der ein bakteria hamna inni ein annan einsella organisme (gjerne ein arke) og at dei byrja leva i eit gagnande samliv. Denne bakterien utvikla seg etter kvart til mitokondrium slik ein kjenner dei i dag.

Mitokondrium har eige DNA, noko som stør hypotesen om at dei ein gong var bakteriar.

Kjelder 
 The Unique Merger That Made You (and Ewe, and Yew)  - Ed Yong/Nautilus

Organellar
Greske ord og uttrykk
Asker prestegard

Asker prestegard (Røren, tidl. Røyrvin) ligg like nordaust for for Asker kyrkjegard. Adressen er Kirkeveien 125, og prestegarden er gard nr. 1 i Asker.

Det har vore gård på staden sidan førkristen tid, og det er eller har vore fleire gravhaugar på garden sin grunn. Garden var busatt av prestar allereie i mellomalderen. Fem bygningar er freda: våningshus, drengstove (seinare forpaktarbustad), stabbur, driftsbygning og lysthus. Våningshuset vart truleg oppført under sogneprest Jacob Neumann i 1805–07. Det er eit laftebygg i to etasjar med ståande panel utvendig. Neumann fikk òg anlagt hage med lysthus, og han stifta i 1808 Selskapet for Asker prestegjelds vel for å fremje jordbruk, hagebruk og husflid i ei vanskeleg tid prega av Napoleonskrigane. Forpaktarbustaden vart oppført på 1800-tallet. Prestegarden vart satt i stand i 1954, 1980 og 1995.

Asker kyrkje er prostikyrkje. Prestegarden har på 2000-tallet vore bustad for prosten, men då buplikta vart avvikla i 2015, valde prosten, Berit Øksnes Gjerløw, å flytte ut av prestegarden, mellom anna på grunn av høg fordelsskattlegging.

Asker husflidslag, som er ei av fleire foreiningar som har vidareført verksemda i Asker prestegjelds vel, leiger i dag forpaktarbustaden.

Fotnotar

Kjelder 
 Asker prestebolig  hos Opplysningsvesenets fond
 Asker prestegård i Lokalhistoriewiki

Bakgrunnsstoff 
 

Prestegardar i Noreg
Kulturminne i Asker
Vestre Gausdal prestegard

Vestre Gausdal prestegard heitte opphavleg Øvre Forset gard. Garden ligg nokre hundre meter nord for fylkesveg 255, medan Vestre Gausdal kyrkje ligg på sørsida ned mot elva Jøra.

Garden vart kjøpt inn som kapellangard i 1866, og vart prestegard då Gausdal prestegjeld vart delt i 1878.

Hovudbygningen (våningshuset) er eit laftebygg i to etasjar med ståande utvendig panel. Vestre delen går for å vere eldst, oppført tidleg på 1800-talet, medan austre delen er frå om lag 1866. Huset står fram som relativt einskapa i empirestil. Bygningen er ifylgje Opplysningsvesenets fond freda saman med fire andre bygg: «Jegerhuset» (truleg frå 1700-talet), stabburet, ein stall/løe/vedskåle og ein utedo.

OVF, som eig dei fleste prestegardane i Noreg, har over ei viss tid vurdert å selje ei rekkje gardar. Då buplikta for prestane vart oppheva i 2015, melde NRK at Vestre Gausdal prestegard var ein av dei gardane som skulle seljast.

Fotnotar

Kjelder 
 Opplysningsvesenets fond om prestegarden

Bakgrunnsstoff 
 

Kulturminne i Gausdal
Prestegardar i Noreg
Gardar i Innlandet
Freda bygg i Innlandet
Byggverk i Gausdal
Sabine Braun

Sabine Braun () er ein tysk tidlegare friidrettsutøvar frå Essen som internasjonalt tevla i mangekamp for Vest-Tyskland og seinare det samla Tyskland. Ho vann to EM-gull og like mange VM-gull i sjukamp i tida 1990-97, i tillegg sikra ho seg VM-sølv, EM-sølv og OL-bronse i same øvinga. Brauns personbeste på 6 985 poeng er frå 1992.

Aktiv
Braun deltok i fleire meisterskap før ho i 1990 fekk sitt gjennombrot med 6 688 poeng og gullmedalje i sjukampen ved friidretts-EM i Split. Året etter vann ho ein suveren siger i sjukampen under verdsmeisterskapen i Tokyo. I OL-sesongen 1992 oppnådde 6 985 poeng ved mangekampstemnet i Götzis, tysk rekord også i 2016. Under Sommar-OL 1992 i Barcelona vann ho bronsemedaljen, verdsrekordhaldar Jackie Joyner-Kersee frå USA tok gullmedaljen og Irina Belova frå Russland fekk sølvet. Ved friidretts-VM 1993 i Stuttgart vann Braun sølvmedaljen, då einast 40 poeng etter gullmedaljør Jackie Joyner-Kersee.

I 1994 lukkast Braun å vinne sjukampen under friidretts-EM i Helsinki, trass i at ho stoppa på 6 419 poeng. Tre år seinare plukka ho over 6 700 poeng ved VM 1997, og tok gullmedaljen med 85 poengs margin til Denise Lewis frå Storbritannia. Ved dei tre neste store meisterskapane, åra 1998-2000, var ho alle tre åra med i medaljestriden i sjukamptevlinga, utan å kome på sigerspallen.

Derimot lukkast Braun å vinne sølvmedaljen då EM i friidrett 2002 fann stad i München, einast den nye mangekampsdronninga, svenske Carolina Klüft, sanka fleire poeng gjennom tevlinga. 37 år gamle Braun la deretter opp.

Medaljar og plasseringar i internasjonale meisterskap
OL 1984 i Los Angeles: Nr 6 – 6 236 poeng
VM 1987 i Roma: Nr 18 – 5 621 poeng
OL 1988 i Seoul: Nr 14 – 6 109 poeng
EM 1990 i Split: Gullmedalje – 6 688 poeng, framom Heike Tischler (6 572)
VM 1991 i Tokyo: Gullmedalje – 6 672 poeng, framom Liliana Năstase (6 493)
OL 1992 i Barcelona: Bronsemedalje – 6 649 poeng
VM 1993 i Stuttgart: Sølvmedalje – 6 797 poeng, bakom Jackie Joyner-Kersee (6 837)
EM 1994 i Helsinki: Gullmedalje – 6 419 poeng, framom Rita Ináncsi (6 404)
VM 1995 i Göteborg: Braut etter to øvingar
OL 1996 i Atlanta: Nr 7 – 6 317 poeng
VM 1997 i Aten: Gullmedalje – 6 739 poeng, framom Denise Lewis (6 654)
EM 1998 i Budapest: Nr 6 - 6 259 poeng
VM 1999 i Sevilla: Nr 4 – 6 497 poeng
OL 2000 i Sydney: Nr 5 – 6 355 poeng
EM 2002 i München: Sølvmedalje – 6 434 poeng, bakom Carolina Klüft (6 542)

Kjelder
Denne artikkelen bygger på «Sabine Braun» frå ,  den 11. september 2016.  
 

Austtyske idrettsutøvarar
Tyske friidrettsutøvarar
Mangekjemparar
Deltakarar under sommar-OL 1984
Deltakarar under sommar-OL 1988
Deltakarar under sommar-OL 1992
Deltakarar under sommar-OL 1996
Deltakarar under sommar-OL 2000